ועדת הכספים, כנסת 23, פרוטוקול מספר 147, 2020-10-27 10:50

משה גפני: בוקר טוב, אני מתכבד לפתוח את ישיבת ועדת הכספים.

משה גפני: על סדר-היום: אי מתן מענקי סיוע לנשים עצמאיות שילדו בשנת 2019 – הצעתה של ח"כ קטי קטרין שטרית.

משה גפני: בבקשה.

קטי קטרין שטרית: בהמשך לדיון שהעליתי בוועדת כספים ב-29.9- - -

משה גפני: את הולכת לקבל תשובה חיובית ממשרד האוצר.

קטי קטרין שטרית: אני יודעת.

קטי קטרין שטרית: נראה כמה.

קטי קטרין שטרית: נערכה גם שיחה עם השר.

קטי קטרין שטרית: השר הבין את זה.

קטי קטרין שטרית: העליתי את הנושא הזה, שנשים עצמאיות שילדו ב-2019 מחשבים להן את המענק בהחזר ההוצאות, בחישוב הכללי שלהן.

קטי קטרין שטרית: אנחנו מוצאים את עצמנו במצב שאנחנו צריכים לתקן ולאפשר לאנשים בתקנות של הזכאות למענק.

קטי קטרין שטרית: בנוסף, גובה המענק של הנשים ב-2021 – בגלל התקנות כל עצמאי יכול לחשב את גובה המענק לשנת 2021 רק לפי הכנסות של 2019 ולא 2018.

קטי קטרין שטרית: אנחנו הנשים – לפעמים יש שמירת הריון, לכן גובה ההכנסות – לא תמיד מאבדים 40% מסך הכנסות, לפעמים גם הרבה יותר.

קטי קטרין שטרית: קשה לי להבין איך אתם עושים את החישוב.

קטי קטרין שטרית: אם ממשיכים – וכמובן שממשיכים –לפחות 2021 עם נגיף הקורונה, אנחנו צפויים למצב שבו אותן נשים עצמאיות, שאחרי חופשת הלידה שלהן חוזרות, הן לא מגיעות להכנסות.

קטי קטרין שטרית: לכן צריך לעשות את החישוב אחרת.

משה גפני: את אומרת שאשה שילדה, מקבלת דמי לידה, וכשעושים את החישוב, דמי הלידה, זה פחות מהמשכורת שלה.

שגית אפיק: זה עלה בדיון של המענקים – חברי הוועדה העלו את זה.

שגית אפיק: במהלך הדיונים על שני סוגי המענקים הוועדה העלתה את העניין הזה, ואז רשות המיסים לא מצאו לנכון לתקן את זה.

שגית אפיק: אולי שיניתם את דעתכם?

משה גפני: בבקשה.

מירי סביון: הקשבנו ברוב קשב למה שנאמר כאן בוועדה, גם אצלנו בבית.

מירי סביון: לאור ההערה הזאת, כיוון שאנו חושבים שיש פה קושי שעולה ושצריך לפתור אותו.

מירי סביון: אנחנו כרגע מגבשים פתרון – הוא לקראת סיום.

מירי סביון: הפתרון הזה יובא לכאן ואז נוכל להיכנס לפרטים.

מירי סביון: יובאו תקנות.

משה גפני: תתקנו בהן את כל סוגי המענקים – גם את ההוצאות הקבועות, גם את המענק הסוציאלי?

משה גפני: ומה יהיה הפתרון?

קטי קטרין שטרית: אני רוצה לדעת איך יהיה החישוב.

משה גפני: מתי זה יגיע?

גיא גולדמן: כמובן, זה תלוי בחתימת שר האוצר ופנייה ליושב-ראש, אבל אנחנו מקווים שנשלח עוד היום, כדי שהוועדה תוכל לקיים דיון מחר.

שגית אפיק: היום תביאו את נוסח התקנות ונוכל לשים לסדר-היום מחר.

גיא גולדמן: כן.

שגית אפיק: אני מבינה שיש קושי משפטי מסוים בהבאת תקנות כי אתם עושים את זה דרך תקנות לביצוע של השר, אבל אני מבינה שבשל הדחיפות והרצון ובין היתר גם בגלל שהוועדה הזאת העלתה את הדברים במהלך הכנת החוק וביקשה שזה ייכלל ממילא בהצעת החוק, נראה לי שאפשר לעשות את זה בתקנות במקרה הזה.

שגית אפיק: אני לא בטוחה שבמקרים אחרים, דרך תקנות לביצוע של שר האוצר, יהיה נכון שתכניסו תיקונים בדיעבד, אבל במקרה הזה גם בגלל הדחיפות וגם כדי לפתור את הבעיה, אני חושבת שזה נכון.

משה גפני: אני מודה לכם, מירי סביון וגיא גולדמן.

משה גפני: גם את מצטרפת לדברים.

שגית אפיק: כן.

משה גפני: אני שמח על מה שאמרה שגית, שאפשר להביא את זה דרך תקנות.

משה גפני: ברגע שיגיע חתום בהתאם לחוק בעניין הזה, ואני מקווה שיעבור מהר - מייד בעז"ה אשים את זה על סדר-היום.

משה גפני: לא נחכה.

קטי קטרין שטרית: אדוני היושב-ראש, הנקודה היא חישוב הזכאות, כי פה יש בעיה.

שגית אפיק: זה יבוא בתקנות שאת תאשרי.

משה גפני: ברגע שיגיעו התקנות, את תראי מה שלפניך.

משה גפני: הם אומרים שזה היום-מחר צריך להגיע.

משה גפני: אם זה עונה על השאלה שלך – הנה מה טוב.

קטי קטרין שטרית: במקום שיביאו ואז אנחנו נדסקס ואז הם חוזרים, אני רשמתי לעצמי.

גיא גולדמן: התקנות, בגדול, יביאו חלופה למצב שבו אשה בשנת 2019 נמצאת בחופשת לידה, מחזור העסקאות שלה נמוך ולכן אין ירידת מחזור גם בתקופת הקורונה.

גיא גולדמן: אנחנו נביא לזה חלופה, מחר.

קטי קטרין שטרית: אבל אתם לוקחים בחשבון תמיד את 15 השבועות שאשה נמצאת בחופשת לידה.

קטי קטרין שטרית: תוסיפו את ה-26.

קטי קטרין שטרית: או 12 חודשים אחורה, מיום הפסקת העבודה.

קטי קטרין שטרית: אתם צריכים לקחת בחשבון עוד 12 חודשים אחורה מיום הפסקת עבודה.

קטי קטרין שטרית: זה יכול להיות שמירת הריון, הלידה עצמה- -

מיקי לוי: גם תאונת עבודה.

משה גפני: אני מבקש מה שתעשו כנראה בכל מקרה – ששגית תוכל לדבר אתכם כדי להעלות את הדברים האלה.

קטי קטרין שטרית: אני רוצה להודות תודה מיוחדת לשר.

קטי קטרין שטרית: עצם העובדה שהשר הקשיב, שמע, רגישות יתר לכל מה שקשור בנשים עצמאיות – זו זכות בסיסית.

ינון אזולאי: רק נכנס שר למשרד האוצר – הכול מתקדם יפה.

קטי קטרין שטרית: אתמול קיבלנו נתון מדאיג – שמ"מ מנכ"לית משרד המשפטים טוענת שנפתחו מעל 17,000 תיקי פשיטת רגל.

קטי קטרין שטרית: אותן נשים עצמאיות, אם לא ניתן להן פתרון – הם ימצאו את עצמן גם כן.

קטי קטרין שטרית: אנחנו רוצים שימשיכו להיות עצמאיות.

אלכס קושניר: אני מנצל את זה שרשות המיסים נמצאים פה.

משה גפני: הם פה כל הזמן.

אלכס קושניר: לא כאשר דיברנו על הקיזוז – הוא הרי מתבצע על-ידי רשות המיסים.

אלכס קושניר: המצב הוא כזה: הורים יחידניים שמקבלים גמלה מביטוח לאומי וזכאים למס הכנסה שלילי, מקזזים להם את הקצבה.

אלכס קושניר: אלה שני דברים לא קשורים, כי מזונות זה לילד ומס הכנסה שלילי, עידוד מענק עבודה, זה להורה שיוצא לעבודה.

אלכס קושניר: השאלה, אם יש לכם כוונה לפעול כדי לבטל את הקיזוז הזה?

מיקי לוי: הוועדה הזו, שהיו קיזוזים כפולים להבדיל, לניצולי השואה, עד 120, ביטלנו את הקיזוזים ההדדיים, ואם קיבלו גמלה מגרמניה, לא הסכמנו שיקזזו את זה מהגמלה בארץ.

משה גפני: מירי וגיא, אנא תבדקו את זה ותנו לנו תשובה – אם זה נכון, ואם כן, האם מתכוונים לשנות.

גיא גולדמן: נבדוק.

משה גפני: זה היה בדיון קודם.

משה גפני: לא הייתם כאן.

משה גפני: תודה רבה.